Rikunarita-ORG/Wikinium huggingface dataset:
# லக்கி பாஸ்கர்

| *லக்கி பாஸ்கர்* |
| --- |
| இயக்கம் | வெங்கி அட்லூரி |
| தயாரிப்பு | நாக வம்சி சாய் சௌஜன்யா |
| கதை | வெங்கி அட்லூரி |
| இசை | ஜி. வி. பிரகாஷ் குமார் |
| நடிப்பு | துல்கர் சல்மான் மீனாட்சி சௌதரி |
| ஒளிப்பதிவு | நிமிஷ் ரவி |
| படத்தொகுப்பு | நவீன் நூலி |
| கலையகம் | சித்தாரா என்டர்டெயின்மென்ட்ஸ் ஃபார்ச்சூன் ஃபோர் சினிமாஸ் |
| வெளியீடு | 31 அக்டோபர் 2024 (2024-10-31) |
| ஓட்டம் | 148 நிமிடங்கள் |
| நாடு | இந்தியா |
| மொழி | தெலுங்கு |

லக்கி பாஸ்கர் (*Lucky Baskhar*) என்பது வெங்கி அட்லூரி எழுதி இயக்கி 2024-ஆம் ஆண்டில் வெளியான இந்தியத் தெலுங்கு மொழி நகைச்சுவை நாடகத் திரைப்படமாகும். *சித்தாரா என்டர்டெயின்மென்ட், ஃபார்ச்சூன் ஃபோர் சினிமா, ஸ்ரீகாரா ஸ்டுடியோஸ்* இணைந்து தயாரித்துள்ள இந்தப் படத்தில், துல்கர் சல்மான் பாஸ்கர் கதாப்பத்திரத்தில் நடிக்க, மீனாட்சி சவுத்ரி, டினு ஆனந்த், பி. சாய் குமார், ராம்கி, ரகு பாபு, சர்வதாமன் டி. பானர்ஜி, சச்சின் கேத்கர், ஒய். காசி விஸ்வநாத் ஆகியோர் நடித்துள்ளனர்.

இந்தப் படம் மே 2023 இல் அதிகாரப்பூர்வமாக அறிவிக்கப்பட்டது. முதன்மைப் புகைப்படம் எடுத்தல் அக்டோபரில் தொடங்கியது. இப்படத்திற்கு ஜி. வி. பிரகாஷ் குமார் இசையமைக்க, நிமிஷ் ரவி ஒளிப்பதிவும் நவீன் நூலி படத்தொகுப்புப் பணிகளைச் செய்துள்ளார்.

## கதைச் சுருக்கம்

1980களின் இறுதியில் மும்பையில் நடைபெறும் கதை இது. பாஸ்கர் என்ற சாதாரண வங்கி ஊழியர் குறைந்த சம்பளத்தில் குடும்பத்துடன் வாழ்க்கையை நடத்தப் போராடுகிறார். அலுவலகத்தில் மதிப்பும் இல்லாமல், கடன்சுமையாலும் மன அழுத்தத்தில் வாழ்கிறார். பணக்கார வாழ்க்கையை அடைய வேண்டும் என்ற ஆசை அவனை சட்டவிரோத நிதி நடவடிக்கைகளில் ஈடுபடத் தூண்டுகிறது. பங்குச்சந்தை, வங்கி முறைகளில் உள்ள குறைகளைப் பயன்படுத்தி, பாஸ்கர் மிக விரைவில் பெரும் செல்வந்தராக மாறுகிறார். ஆரம்பத்தில் குடும்பத்தின் நலனுக்காக செய்த செயல்கள் பின்னர் பேராசையாக மாறுகின்றன. அவரது செல்வாக்கு அதிகரிக்கும்போது காவல்துறை, நிதி விசாரணை அதிகாரிகளின் கவனமும் அவன் மீது திரும்புகிறது. பணம், அதிகாரம, புகழ் அவனது உறவுகளை பாதிக்க தொடங்குகின்றன. உண்மையை மறைக்க முயலும் பாஸ்கர் பல சிக்கல்களில் சிக்கிக்கொள்கிறான். இறுதியில், அவன் எடுத்த தவறான முடிவுகளின் விளைவுகளை எதிர்கொள்ள வேண்டிய நிலை உருவாகிறது.

## கதை மாந்தர்கள்

* துல்கர் சல்மான் – பாஸ்கர் குமார்
* மீனாட்சி சௌதரி – சுமதி
* சச்சின் கேடேகர்
* ரம்கி
* சாய் குமார்
* டி. ராஜேந்தர்
* மகேஷ் மஞ்ச்ரேக்கர்
* ரஞ்சித்
* முகேஷ் ரிசி
* சூர்யா ஸ்ரீனிவாஸ்
* ஹைபா படேல்
* பி. ரவி சங்கர்
* மனாசா சௌதரி
* சிவண்ணாராயணா
* ராஜ்குமார் காசிரெட்டி
* ஜெகபதி பாபு – சிறப்புத் தோற்றம்

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *லக்கி பாஸ்கர்*
# மங்லி

| மங்லி |
| --- |
|  |
| பிறப்பு | சத்யவதி சௌகான் 10 சூன் 1994 (1994-06-10) கூட்டி, ஆந்திரப் பிரதேசம், இந்தியா |
| பணி | * பாடகி, தொலைக்காட்சித் தொகுப்பாளர்
 |
| செயற்பாட்டுக் காலம் | 2017–தற்போது வரை |

**மங்லி** (*Mangli*) என்ற மேடைப் பெயரால் அறியப்படும் **சத்யவதி சௌகான்** (*Satyavathi Chowhan*) ஓர் இந்தியப் பாடகியும் தொலைக்காட்சித் தொகுப்பாளரும் ஆவார். இவர் முதன்மையாக தெலுங்கு மற்றும் கன்னட மொழிகளில் பாடுகிறார். மேலும் இவரது கலாச்சார பாடல்களுக்காக நன்கு அறியப்பட்டவர். இவர் இரண்டு தென்னிந்திய சர்வதேசத் திரைப்பட விருதுகளையும், பன்னாட்டு இந்தியத் திரைப்படக் கலைக்கழக விருதையும் பெற்றுள்ளார்.

## ஆரம்பகால வாழ்க்கை

இந்தியாவின் ஆந்திரப் பிரதேசத்தின் அனந்தபூர் மாவட்டத்திலுள்ள கூட்டி என்ற ஊரில் லம்பாடி சமூகத்தில் மங்லி பிறந்தார். திருப்பதியிலுள்ள சிறீ வெங்கடேசுவரா பல்கலைக்க்ழகத்தில் கருநாடக இசையைப் பயின்றார். இவரது தந்தை இளம் வயதிலிருந்தே ஒரு பாடகராக மாற இவரை ஊக்குவித்தார். தனது ஆசிரியர்களால் ஈர்க்கப்பட்ட இவர், இசை ஆசிரியராக வேண்டும் என்று விரும்பினார். தொலைக்காட்சி நிகழ்ச்சிகளில் தனது தொப்ழில் வாழ்க்கையைத் தொடங்க மங்லி ஐதராபாத்த்துக்குக் குடிபெயர்ந்தார்.

மங்லிக்கு இந்திராவதி சௌகான் என்ற இளைய சகோதரி உள்ளார். அவர் புஷ்பா திரைப்படத்தில் "ஊ அன்டாவா ஊஊ அன்டாவா" என்ற பாடலைப் பாடிய பிறகு பிரபலமானார். இந்தப் பாடலின் கன்னட பதிப்பை மங்லி பாடியுள்ளார்.

## தொழில் வாழ்க்கை

2013 ஆம் ஆண்டில் தனது தொழில் வாழ்க்கையில் முதல் முறையாக *தூம் தாம்* என்ற தசரா நிகழ்ச்சிக்காக வி 6 நியூஸ் என்ற தெலுங்குச் செய்தித் தொலைக்காட்சியில் விருந்தின கலந்து கொண்டார். வி6 நியூஸ் தொலைக்காட்சியில் ஒளிபரப்பான 'தீன்மார் வார்த்தலு' என்ற நையாண்டி செய்தி நிகழ்ச்சியில், பித்திரி சதி மற்றும் சாவித்திரியுடன் இணைந்து இவர் மாதாகரி மங்கியாக நடித்த பிரபலமான நிகழ்ச்சி பெரும் வெற்றி பெற்றது. மேலும், எச்எம்டிவி செய்தித் தொலைக்காட்சியின் 'ஜோர்தார் நியூஸ்' என்ற நையாண்டி செய்தி நிகழ்ச்சியில் சுஜாதாவுடன் இணைந்து பணியாற்றினார்..

தெலங்கானா பண்டிகைகளான பதுகம்மா, போனலு,தெலங்கானா நாள் போன்றவற்றில் இவர் பாடல்களைப் பாடுகிறார். 2018 தெலங்கானா உருவான நாளுக்காக இவர் பாடிய "ஒருகல்லு கொடனடுகு" பாடல் ஹிபிரபலமானது சப்தகிரி எக்ஸ்பிரஸ், ராஜ் மஹால், நீதி நாதி ஒகே கதா, ஜார்ஜ் ரெட்டி போன்ற சில தெலுங்குத் திரைப் படங்களில் இவர் பாடியுள்ளார். மேலும் 2020 ஆம் ஆண்டில் வெளியான் அல வைகுண்டபுரமுலோ என்ற அதிரடித் திரைப்படத்தில் "ராமுலூ ராமுலா" என்றப் பாடலைப் பாடியுள்ளார்.

பிப்ரவரி 2018 இல், நடிகை லட்சுமி மஞ்சு தொகுத்து வழங்கிய மகாராணி என்ற நிகழ்ச்சியில் பங்குகொண்டார். 2021 இல், லவ் ஸ்டோரி திரைப்படத்திற்காக இவர் பாடிய "சாரங்க தரியா" பாடல் பரவலாகப் பிரபலமானது.

## மேற்கோள்கள்

## வெளி இணைப்புகள்

* முகநூலில் மங்லி
* இன்ஸ்ட்டாகிராமில் மங்லி
# சகுனி (தமிழ்த் திரைப்படம்)

| *சகுனி* |
| --- |
|  |
| இயக்கம் | சங்கர் தயாள் |
| தயாரிப்பு | * அந்தோணி சேவியர்
 |
| கதை | சங்கர் தயாள் |
| இசை | ஜி. வி. பிரகாஷ் குமார் |
| நடிப்பு | * கார்த்தி
* பிரணிதா சுபாஷ்
* சந்தானம்
* பிரகாஷ் ராஜ் வி. எஸ். ராகவன்
 |
| ஒளிப்பதிவு | பி. ஜி. முத்தையா |
| கலையகம் | டிரீம் வாரியர் பிக்சர்ஸ் |
| வெளியீடு | 22 ஜூன் 2012 |
| நாடு |  இந்தியா |
| மொழி | தமிழ் |

சகுனி (*Saguni*) 2012 இல் வெளிவந்த தமிழ்த் திரைப்படம். கார்த்தி கதை நாயகனாக நடிக்கும் இப்படத்தை சங்கர் தயாள் இயக்கியுள்ளார். இப்படத்தில் ரோஜா, சந்தானம், பிரகாஷ் ராஜ், இராதிகா சரத்குமார், வி. எஸ். ராகவன் போன்றோர் நடித்துள்ளனர்.

## கதைச் சுருக்கம்

காரைக்குடியில் தங்கள் பாரம்பரியம் மிக்க வீட்டை தொடருந்து சுரங்கபாதை அமைப்பதற்காக இடிக்கப்போவதாக தெரிந்ததும் அதைக் காப்பாற்ற கமலக்கண்ணன் (கார்த்தி) சென்னைக்குச் சென்று முதல்வரைச் சந்தித்து தங்கள் வீட்டை காப்பாற்ற முயல்கிறார். முதல்வர் மறுத்துவிடவே பல்வேறு முயற்சிகள் மூலம் எப்படி தன் வீட்டை காப்பாற்றுகிறார் என்பதே கதை. '

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சகுனி*
# வெத்து வேட்டு

| *வெத்து வேட்டு* |
| --- |
| இயக்கம் | எஸ். மணிபாரதி |
| தயாரிப்பு | எஸ்.குமார் ஏ. ராமசாமி டி. சரவணமாணிக்கம் ஆர். மூர்த்தி |
| கதை | எஸ். மணிபாரதி |
| இசை | தாஜ் நூர் |
| நடிப்பு | ஹரிஷ் மாளவிகா மேனன் |
| ஒளிப்பதிவு | காசி |
| படத்தொகுப்பு | பி. சாய் சுரேஷ் |
| கலையகம் | விவின் மூவி |
| வெளியீடு | 20 மார்ச் 2015 (2015-03-20) |
| நாடு | இந்தியா |
| மொழி | தமிழ் |

**வெத்து வேட்டு** (*Vethu Vettu*) என்பது 2015 ஆம் ஆண்டு வெளியான தமிழ்த் திரைப்பட் ஆகும். எஸ். மணிபாரதி இயக்கிய இப்படத்தில் ஹரிஷ் மாளவிகா மேனன் நடித்துள்ளனர்.

## நடிகர்கள்

* மச்சக்காளை ஹரிஷ்
* மகாலட்சுமி மாளவிகா மேனன்
* மச்சக்காளையின் தந்தையாக இளவரசு
* மச்சக்காளையின் தாயாக சுஜாதா சிவக்குமார்
* மகாலட்சுமியின் தந்தையாக தென்னவன்
* மகாலட்சுமியின் தாயாக சிறீரஞ்சனி
* ஆடுகளம் நரேன்
* அட்டாச்சி *அப்பக்கடை* ஊழியராக கஞ்சா கறுப்பு
* மச்சக்காளையின்யின் நண்பராக பாண்டி
* மச்சைக்காளையின் தோழியின் தாயாக கம்பம் மீனா
* அட்டாச்சி *அப்பக்கடை* வாடிக்கையாளராக கிரேன் மனோகர்
* அட்டாச்சி *அப்பக்கடை* வாடிக்கையாளராக வெங்கல்ராவ்
* அட்டாச்சி *அப்பக்கடை* வாடிக்கையாளராக போண்டா மணி

## இசை

இப்படத்திற்கு தாஞ் நூர் இசையமைத்துள்ளார்.

* "ஆறு குளம் தெவையில்லை" - நான்சி வின்சென்ட்
* "அடியே செல்லத் தங்கம்" - நிவாஸ்
* "கண்ணான அந்தக்கண்ண" - பிரபு
* "உன்னை நினைத்தாலே" - தீபக் ப்ளூ, ஜெயமூர்த்தி
* "வாங்கடி வாங்கடி" - வேல்முருகன்

## வெளியீடு

இந்த படம் மார்ச் 20, 2015 அன்று ஒன்பது படங்களுடன் வெளியிடப்பட்டது.

"மந்தமான திரைக்கதை மற்றும் சுவையற்ற கதை, நிகழ்வுகளுடனோ அல்லது கதாபாத்திரங்களுடனோ நாம் ஒன்ற முடியவில்லை" என்று *தி நியூ இந்தியன் எக்ஸ்பிரசின்* மாலினி மன்னாத் எழுதினார். *ஐஃப்ளிக்ஸின்* ஒரு விமர்சகர் எழுதுகையில், "இயக்குனர் மணி பாரதி ஈர்க்கக்கூடிய ஒரு திரைப்படத்தை உருவாக்கியுள்ளார். வசனங்கள் படத்திற்கு பலம் சேர்க்கின்றன, மேலும் தாஜ் நூரின் இசையில் பாடல்கள் பரவாயில்லை. காசியின் ஒளிப்பதிவு கிராமத்தின் அழகை அற்புதமான முறையில் காட்டியுள்ளது" என்றார். வெற்றி பெறவேண்டிய படம் எழுத்து மற்றும் இயக்கத்தில் உள்ள குறைபாடுகள் காரணமாக படம் அதன் தலைப்புக்கு ஏற்பவே முடிந்திருக்கிறது என்று *தினமலரின்* ஒரு விமர்சகர் கூறினார்.

## மேற்கோள்கள்

## வெளி இணைப்புகள்
# எஸ். பி. வெங்கடேஷ்

| எஸ். பி. வெங்கடேஷ் |
| --- |
| பிற பெயர்கள் | சங்கீதராஜன் |
| பிறப்பு | (1955-03-05)மார்ச்சு 5, 1955 |
| இறப்பு | 3 பெப்ரவரி 2026(2026-02-03) (அகவை 70)
 |
| இசை வடிவங்கள் | பின்னணி இசை |
| தொழில்(கள்) | திரைப்பட இசையமைப்பாளர், இசைக்கருவி வாசிப்பவர் |
| இசைக்கருவி(கள்) | கிடார் வாசிப்பாளர், பாடகர், வயலின் வாசிப்பாளர் |

எஸ். பி. வெங்கடேஷ் (*S. P. Venkatesh*), சங்கீதராஜன் (*Sangeetharajan*, 5 மார்ச் 1955 – 3 பெப்ரவரி 2026) என்பவர் இந்தியத் திரைப்பட இசையமைப்பாளர் ஆவார். இவர் முதன்மையாக மலையாளப் படங்களில் பணியாற்றினார். சங்கீதராஜன் 80, 90-களின் பிற்பகுதியில் மலையாளத் திரைப்படத் துறையின் பாடல்களுக்காகப் பிரபலமானவர்.

## தொழில்

வெங்கடேசின் தந்தை பழனி ஒரு திறமையான மாண்டோலின் இசைக் கலைஞர். வாழ்க்கையின் தொடக்கத்தில், எஸ். பி. வெங்கடேஷ் கிட்டார், பாஞ்சோ, மாண்டோலின் போன்றவற்றை வாசித்தார், தொடக்க காலத்தில் சியாம், ரவீந்திரன் ஆகியோரிடம் உதவி இசையமைப்பாளராக இருந்தார். டென்னிஸ் ஜோசப் மலையாளத் திரைப்படத் துறையில் இவரை அறிமுகப்படுத்தினார். தம்பி கண்ணந்தனம் இயக்கிய *ராஜவிண்டே மகன்* படம் இவருக்கு நல்ல பெயரைப் பெற்றுத் தந்தன. இந்தப் படமும், படத்தின் பாடல்களும் பெரிய வெற்றியைப் பெற்றது. இதன் விளைவாக 1990-களில் இவரது தொடர்ச்சியான வெற்றிப் படப் பாடல்கள் வெளியாயின. இவரது மிகவும் பிரபலமான திரைப்படப் பாடல்கள் இடம்பெற்ற திரைப்படங்களாக இந்திரஜாலம், கிலுக்கம், மின்னாரம், ஸ்பாடிகம், துருவம், கௌரவர், ஜானி வாக்கர், கிழக்கன் பாத்ரோஸ், ஹிட்லர் ஆகியவை உள்ளன.

1993 ஆம் ஆண்டில், *பைத்ருகாம்*, *ஜனம்* ஆகிய படங்களுக்கு இசையமைத்ததற்காகச் சிறந்த இசையமைப்பாளருக்கான கேரள மாநிலத் திரைப்பட விருதை வென்றார்.

1999 ஆம் ஆண்டில், பாபு கணேஷ், விசித்ரா நடித்த வெளிவராத தமிழ்த் திரைப்படமான *இது முடிவதில்லை* படத்திற்காக ஒரே நாளில் ஒன்பது பாடல்களைப் பதிவு செய்தார்.

## திரைப்படவியல்

### தமிழ்ப் படங்கள்

* *திருப்பூர்* (2010) (பின்னணி இசை மட்டும்)
* *உனக்காக என் காதல்* (2010) (பின்னணி இசை மட்டும்)
* *மண்டபம்* (2010) (பின்னணி இசை மட்டும்)
* *பிஞ்சு மனசு* (2009) (பின்னணி இசை மட்டும்)
* *காசிமேடு கோவிந்தன்* (2008) (பின்னணி இசை மட்டும்)
* *முனி* (2007) (பின்னணி இசை மட்டும்)
* *இருவர் மட்டும்* (2006) (பின்னணி இசை மட்டும்)
* *ரிமோட்* (2004)
* *பீஷ்மர்* (2003)
* *வடக்கு வாசல்* (2003)
* *அம்மையப்பா* (2002)
* *கேம்* (2002)
* *நீ எந்தன் வானம்* (2000)
* *அடுத்தக் கட்டம்* (1999)
* *மறு விசரணை* (1995)
* *இதுதாண்டா சட்டம்* (1992)
* *தீச்சட்டி கோவிந்தன்* (1991)
* *விக்னேஷ்வர்* (1991)
* *நண்பர்கள்* (1991)
* *சேலம் விஷ்ணு* (1990)
* *13-ம் நம்பர் வீடு* (1990)
* *பாட்டாளி மகன்* (1990)
* *என் கணவர்* (1989)
* *காவல் பூனைகள்* (1989)
* *பூவுக்குள் பூகம்பம்* (1988)

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் எஸ். பி. வெங்கடேஷ்
* www.gomolo.in சுயவிவரம்
* www.citwf.com சுயவிவரம்
* எம்.எஸ்.ஐ.யில் எஸ்.பி. வெங்கிதேஷ் பரணிடப்பட்டது 2024-12-12 at the வந்தவழி இயந்திரம்
# சிரேயா ரெட்டி

| சிரேயா ரெட்டி |
| --- |
|  |
| பிறப்பு | 28 நவம்பர் 1983 (1983-11-28) ஐதராபாத்து, ஆந்திரப் பிரதேசம், இந்தியா |
| தேசியம் | இந்தியர் |
| பணி | நடிகை, நிகழ்ச்சி தொகுப்பாளர் |
| செயற்பாட்டுக் காலம் | 2002–தற்போது |
| வாழ்க்கைத் துணை | விக்ரம் கிருஷ்ணா |

**சிரேயா ரெட்டி** தொலைக்காட்சி நிகழ்ச்சி தொகுப்பாளினியும், திரைப்பட நடிகையும் ஆவார். இவர் மலையாளம்,தெலுங்கு, தமிழ்த் திரைப்படங்களில் நடித்துள்ளார். திரைப்பட நடிகையாவதற்கு முன்னர் *சதன் மியுசிக் சுபைஸ்* தொலைக்காட்சியில் நிகழ்ச்சிகளைத் தொகுத்து வழங்கி வந்தார். தமிழில் முதலாவதாக 2002 ஆம் ஆண்டு வெளியான சாமுராய் திரைப்படத்தில் நடித்தார்.

சாமுராய் திரைப்படத்தில் அறிமுகமானதைத் தொடர்ந்து, இவர் கிட்டத்தட்ட தமிழ், தெலுங்கு மற்றும் மலையாளத் திரைப்படங்களில் தோன்றினார். அதில் *பிளாக்* (2004), திமிரு (2006) மற்றும் காஞ்சிவரம் (2008) மற்றும் சாலார்: பகுதி 1 – போர்நிறுத்தம் (2023) ஆகியவை இவரது குறிப்பிடத்தக்கப் படங்களாகும்.

## படப்பட்டியல்

| ஆண்டு | திரைப்படம் | பாத்திரத்தின் பெயர் | மொழி | குறிப்புகள் |
| --- | --- | --- | --- | --- |
| 2002 | *சாமுராய்* |  | தமிழ் | சிறப்புத் தோற்றம் |
| 2003 | *அப்புடப்புடு*  | ராதிகா | தெலுங்கு |  |
| 2004 | *ப்ளேக்* | ஆனந்தம் | மலையாளம் |  |
| *19 ரெவொலுஷன்ஸ்* | ஷிரின் கோலத்துக்கார் | ஆங்கிலம் |  |
| 2005 | *பரத்ச்சந்திரன் ஐ. பி. எஸ்.* | ஹேமா | மலையாளம் |  |
| 2006 | *அம்மா செப்பிந்தி* | ரஜியா | தெலுங்கு |  |
| *ஓராள்* |  | மலையாளம் |  |
| *திமிரு* | ஈசுவரி | தமிழ் |  |
| *வெயில்* | பாண்டி | தமிழ் |  |
| 2007 | *பள்ளிக்கூடம்* | ஜான்சி | தமிழ் |  |
| 2008 | *காஞ்சிவரம்* | அன்னம் வேங்கடம் | தமிழ் | பரிந்துரை, சிறந்த நடிகைக்கான பிலிம்பேர் விருது - தமிழ் பரிந்துரை, சிறந்த துணை நடிகைக்கான விஜய் விருது |
| 2016 | *சில சமயங்களில்* |  | தமிழ் |  |
| 2017 | *அண்டாவ காணோம்* | சாந்தி | தமிழ் | படப்பிடிப்பில் உள்ளது |
# எனக்கு வேறு எங்கும் கிளைகள் கிடையாது

| *எனக்கு வேறு எங்கும் கிளைகள் கிடையாது* |
| --- |
| இயக்கம் | கணபதி பாலமுருகன் |
| தயாரிப்பு | செயராம் |
| இசை | எசு. என். அருணகிரி |
| நடிப்பு | கவுண்டமணி சௌந்தரராஜா ரித்விகா |
| கலையகம் | செயராம் புரொடக்சன்சு |
| விநியோகம் | எம். எசு. கே. திரைப்படத் தயாரிப்பகம் |
| வெளியீடு | 26 ஆகஸ்டு 2016 |
| நாடு | இந்தியா |
| ஆக்கச்செலவு | ரூ. 86 இலட்சம் |
| மொத்த வருவாய் | ரூ. 90 இலட்சம் |

**எனக்கு வேறு எங்கும் கிளைகள் கிடையாது** 2016 ஆவது ஆண்டில் வெளியான ஓர் இந்தியத் தமிழ் நகைச்சுவைத் திரைப்படமாகும். கணபதி பாலமுருகன் எழுதி இயக்கிய இத்திரைப்படத்தில் கவுண்டமணி, சௌந்தரராஜா, ரித்விகா ஆகியோர் முக்கிய வேடங்களில் நடித்திருந்தனர். எசு. என். அருணகிரி இசையமைத்த இத்திரைப்படம் 2016 ஆகஸ்டு 26 அன்று வெளியானது. எதிர்மறையான விமர்சனத்தைப் பெற்றதுடன் வணிக ரீதியாகவும் தோல்வியைப் பெற்றது.

## நடிகர்கள்

* கவுண்டமணி - கேரவன் கிருசுணன்
* சௌந்தரராஜா
* ரித்விகா
* சனா
* வல்லவன்
* வாசகர்
* இராமச்சந்திரன்
* வேல்முருகன்

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *எனக்கு வேறு எங்கும் கிளைகள் கிடையாது*
# தென்னிந்தியத் திரைப்படத்துறை

**தென்னிந்தியத் திரைப்படத்துறை** (Cinema of south India) என்பது ஐந்து வெவ்வேறு திரைப்படத்துறைகள் ஒன்று சேர்ந்த கூட்டமைப்பாகும். தமிழ், கன்னடம், மலையாளம், தெலுங்கு மற்றும் துளு ஆகிய திரைப்படத் தொழில் நிறுவனங்களை ஒன்றிணைத்தது. சென்னை, பெங்களூரு, கொச்சி, ஐதராபாத்து மற்றும் மங்களூர் போன்ற நகரங்களை போன்ற நகரங்களை தலைமை இடங்களாக கொண்டு இயக்குகின்றன.

தென்னிந்திய சினிமா துவக்கத்தில் சுயமாக வளர்ச்சியடைந்தது. மேலும் தென்னிந்திய தொழில்நுட்ப வல்லுநர்கள் பிற மொழிப்படங்களில் வேலை பார்க்கும் வாய்ப்பு, வியாபாரா ரீதியிலான வெற்றி , உலகமயமாக்கல் போன்ற காரணங்களினால் தென்னிந்திய சினிமா வளர்ச்சி பெற்றது.. இதனை தென்னிந்திய திரைப்பட சம்மேளன வர்த்தக நிறுவனம் கட்டுப்படுத்துகிறது. தமிழ் மற்றும் தெலுங்குத் திரைப்படத் துறையின் வருவாய் 36% ஆகும்.

## வரலாறு

### சென்னை மாகாணத்தின் ஆரம்பகால தொடக்கங்கள்

 சென்னையில் ஏ.வி.எம் . ஸ்டுடியோஸ், இந்தியாவின் பழமையான எஞ்சியிருக்கும் ஸ்டூடியோ
 *எல்.எம்* . ரெட்டி இயக்கிய முதல் தெலுங்கு மற்றும் முதல் தென்னிந்திய டாக்கி திரைப்படம் *பக்த பிரஹலாதா*
1897இல் ஐரோப்பியர் *விக்டோரியா பப்ளிக் ஹால்* என்ற மௌன குறும்படத்தைத் (ஊமைப்படம்) தயாரித்து சென்னையில் வெளியிட்டார். திரைப்படங்களில் கற்பனையற்ற கதாபாத்திரங்கள் இடம் பெற்றன. தினசரி நிகழ்வில் காணப்படும் புகைப்படப் பதிவுகளாக இருந்தன. மெட்ராஸ் (இன்றைய சென்னை) இல் ஊமைப்படங்களை திரையிடுவதற்காக எலக்ட்ரிக் தியேட்டர் நிறுவப்பட்டது. இது பிரிட்டன் சமூகத்தினருக்கு மிகவும் பிடித்ததாக இருந்தது. இது சில ஆண்டுகளுக்குப் பிறகு மூடப்பட்டது. தற்போது இந்த கட்டிடம் அண்ணாசாலை (மவுண்ட் ரோடு) தபால் நிலையத்தின் ஒரு பகுதியாக உள்ளது. மவுண்ட் ரோடில் *லிரிக் தியேட்டர் என்ற ஒன்றும் இருந்தது. இந்த இடத்தில் ஆங்கில மேற்கத்திய இசை நிகழ்ச்சிகள், பால்ரூம் நடனங்கள், ஊமைப்படங்கள் போன்றவை வெளியிடப்பட்டன. திருச்சியில் தென்னிந்திய இரயில்வேயின் ஊழியரான* சுவாமிக்கண்ணு வின்சென்ட் *என்பவர், பிரெஞ்சுகாரரான* டூ பாண்ட் *இடம் இருந்து ஊமைப்படங்களை விலைக்கு வாங்கி ஒரு வணிக நிறுவனத்தில் காட்சிப்படுத்தினார். அவர் படங்களை வெளியிடுவதற்கான கூடாரங்களை(டென்ட்) அமைத்தார்.அவரது டென்ட் சினிமா மாநிலம் முழுவதும் பயணித்தது. எனவே மக்களிடையே மிகவும் பிரபலமடைந்தது. பிற்பாடு, அவர் டாக்கிஸ்களைத் தயாரித்தார்.*

சாமிக்கண்ணு வின்சென்ட் கோயம்புத்தூரில் தென்னிந்தியாவின் முதல் சினிமாவை உருவாக்கினார். இவர் டென்ட் சினிமா என்ற முறையை உருவாக்கினார். சேலம் (மாடர்ன் தியேட்டர்ஸ் ஸ்டுடியோ) மற்றும் கோயம்புத்தூரில் (மத்திய ஸ்டூடியோ, நெப்டியூன் மற்றும் பக்ஷிராஜா) போன்ற திரைப்பட ஸ்டூடியோக்கள் கட்டப்பட்டன. சென்னையில் விஜய வாஹினி ஸ்டுடியோ மற்றும் ஜெமினி ஸ்டுடியோஸ் கட்டப்பட்டன. தென்னிந்திய மொழிகள் திரைப்படத்தின் மையமாக சென்னை விளங்கியது.

### முதல் தென்னிந்திய திரைப்படங்கள்

இந்திய திரைப்பட கம்பெனி லிமிட்டை நிறுவிய ஆர். நடராஜா அவர்களால் தயாரிக்கப்பட்ட *கீசக வதம்* (கீசகனின் அழிவு) என்பதே சென்னையின் முதலில் தயாரிக்கப்பட்ட திரைப்படமாகும்.

## திரைப்படத்துறைகள்

* கன்னடத் திரைப்படத்துறை
* மலையாளத் திரைப்படத்துறை
* தமிழகத் திரைப்படத்துறை
* தெலுங்குத் திரைப்படத்துறை
* துளு திரைப்படத்துறை

## மேற்கோள்கள்
# படகோட்டி (திரைப்படம்)

| *படகோட்டி* |
| --- |
|  |
| இயக்கம் | டி. பிரகாஷ் ராவ் |
| தயாரிப்பு | ஜி.என். வேலுமணி சரவணா பிலிம்ஸ் |
| இசை | விஸ்வநாதன் ராமமூர்த்தி |
| நடிப்பு | எம். ஜி. ஆர் சரோஜா தேவி எம். என். நம்பியார் மனோரமா நாகேஷ் |
| விநியோகம் | நாகேஷ்வர ராவ் |
| வெளியீடு | நவம்பர் 3, 1964 |
| நீளம் | 4550 மீட்டர் |
| நாடு | இந்தியா |
| மொழி | தமிழ் |

**படகோட்டி** 1964 ஆம் ஆண்டு வெளிவந்த தமிழ்த் திரைப்படமாகும். சக்தி டி. கிருஷ்ணசாமி எழுதி, டி. பிரகாஷ் ராவ் இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி மற்றும் பலரும் நடித்திருந்தனர்.

## கதை

இத்திரைப்படம் சுறா மற்றும் திருக்கை என்னும் இரண்டு மீனவ குழுக்களைப் பற்றியது. ஜமீன்தாராக தோன்றும் எம். என். நம்பியார் அவர்கள், மீனவர்கள் மத்தியில் தம்முடைய சூழ்ச்சியின் மூலமாக பிரித்தாளும் கொள்கையை மேற்கொள்வார்.

## பாடல்கள்

விஸ்வநாதன்,ராமமூர்த்தி இசையமைத்த இத்திரைப்படத்தின் பாடல்களை வாலி எழுதியுள்ளார். இத்திரைப்படத்தின் *தொட்டால் பூ மலரும்* பாடல் *சுத்ததன்யாசி* இராகத்தில் அமைக்கப்பட்டு திரைப்படங்களில் வரும் இராகத்தில் புதுமையை ஏற்படுத்தியது. இப்பாடலை ஏ. ஆர். ரகுமான் 2004-ஆம் ஆண்டு நியூ திரைப்படத்திற்காக புதுமையான முறையில் மறுஆக்கம் செய்திருந்தார்.

| பாடல் | பாடியவர்(கள்) | பாடல் வரிகள் |
| --- | --- | --- |
| தரைமேல் பிறக்க | டி. எம். சௌந்தரராஜன் | வாலி |
| தொட்டால் பூ மலரும் | டி. எம். சௌந்தரராஜன், பி. சுசீலா | வாலி |
| கொடுத்ததெல்லாம் கொடுத்தான் | டி. எம். சௌந்தரராஜன் | வாலி |
| கல்யாணப் பொண்ணு | டி. எம். சௌந்தரராஜன் | வாலி |
| பாட்டுக்கு பாட்டெடுத்து | டி. எம். சௌந்தரராஜன், பி. சுசீலா | வாலி |
| நான் ஒரு குழந்தை | டி. எம். சௌந்தரராஜன் | வாலி |
| அழகு ஒரு ராகம் | பி. சுசீலா | வாலி |
| என்னை எடுத்து | பி. சுசீலா | வாலி |

## நடிப்பு விபரம்

| நடிப்பு | கதாப்பாத்திரம் |
| --- | --- |
| எம். ஜி. ஆர் |  |
| சரோஜா தேவி |  |
| எம். என். நம்பியார் |  |
| மனோரமா |  |
| நாகேஷ் |  |

## மேற்கோள்கள்
# தாழம்பூ (திரைப்படம்)

| *தாழம்பூ* |
| --- |
|  |
| இயக்கம் | எஸ். ராமதாஸ் |
| தயாரிப்பு | எஸ். ராமதாஸ் தண்டாயுதபாணி பிலிம்ஸ் |
| இசை | கே. வி. மகாதேவன் |
| நடிப்பு | எம். ஜி. ஆர் கே. ஆர். விஜயா |
| வெளியீடு | அக்டோபர் 23, 1965 |
| நீளம் | 4380 மீட்டர் |
| நாடு | இந்தியா |
| மொழி | தமிழ் |

**தாழம்பூ** (Thazhampoo) 1965 ஆம் ஆண்டு அக்டோபர் மாதம் 23 ஆம் தேதி தீபாவளியன்று வெளிவந்த தமிழ்த் திரைப்படமாகும். எஸ். ராமதாஸ் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலர் நடித்திருந்தனர். திரைப்படத்திற்கு கே.வி. மகாதேவன் இசையமைத்திருந்தார்.

## கதை

கணக்காளரான கந்தசுவாமி தனது முதலாளியிடம் பணம் கேட்கச் சென்றபோது, ​​அவர் கொலைக் குற்றத்திற்காகச் சிறைப்படுத்தப்பட்டு சிறையில் அடைக்கப்படுகிறார். அவரது சகோதரர் துரை, கந்தசுவாமி குற்றமற்றவர் என்று நம்பினார், சதித்திட்டத்தை வெளிக்கொணர முயற்சிக்கிறார்.

## நடிகர்கள்

* எம். ஜி. ராமச்சந்திரன்- துரை
* கே. ஆர். விஜயா-கமலி
* எம். ஆர். ராதா- எஸ். பி. இராஜ இரத்னம்
* எம். என். நம்பியார்- மோகன்
* எஸ். ஏ. அசோகன்- கந்தசாம
* மணிமாலா - பாக்கியம்
* பிவி ராதா - காவேரி
* நாகேஷ்- வேலு
* மனோரமா- வேலுவின் காதலி
* கே. ஆர் ராம்சிங் - முருகன்
* எம்.கே.முஸ்தபா - காவல் ஆய்வாளர்
* திருப்பதிசாமி- எஸ். பி சோமநாதன்
* ஏ வீரப்பன்- கமலி கார் ஓட்டுநர்

## இவற்றையும் பார்க்கவும்

* தமிழ்த் திரைப்படங்களின் பட்டியல், 1965

## மேற்கோள்கள்

## வெளி இணைப்புகள்

* ஐஎம்டிபி தளத்தில்
# வெண்ணிற ஆடை

| *வெண்ணிற ஆடை* |
| --- |
|  |
| இயக்கம் | ஸ்ரீதர் |
| தயாரிப்பு | ஸ்ரீதர் சித்ராலயா |
| கதை | ஸ்ரீதர் |
| இசை | விஸ்வநாதன் ராமமூர்த்தி |
| நடிப்பு | ஸ்ரீகாந்த் ஜெயலலிதா |
| வெளியீடு | ஏப்ரல் 14, 1965 |
| நீளம் | 5140 மீட்டர் |
| நாடு |  இந்தியா |
| மொழி | தமிழ் |

**வெண்ணிற ஆடை** (*Vennira Aadai*) 1965 ஆம் ஆண்டு ஏப்ரல் மாதம் 14 ஆம் தேதியன்று தமிழில் வெளிவந்த முக்கோண காதல் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெயலலிதா, ஸ்ரீகாந்த், நிர்மலா, மூர்த்தி மற்றும் பலரும் நடித்திருந்தனர். விசுவநாதன் ராமமூர்த்தி இசையமைப்பில் கண்ணதாசன் பாடல்களை எழுதியிருந்தார்.

இப்படமே ஜெயலலிதாவின் முதல் தமிழ்ப்படமாகும். இப்படத்தில் முதலில் தோன்றியதால் நிர்மலா வெண்ணிற ஆடை நிர்மலா என்றும் மூர்த்தி வெண்ணிற ஆடை மூர்த்தி என்றும் அறியப்பட்டனர்.

## கதைச்சுருக்கம்

பள்ளி மாணவி ஒருவருக்கு விடலைப்பருவத்திலேயே திருமணம் நடந்துவிடுகிறது. அவரது கணவன் ஒரு நேர்ச்சியில் இறந்துவிடுகிறான். கணவன் இறந்த அதிர்ச்சியில் அவளது மனநிலை பாதிக்கப்படுகிறது. அவளுக்கு மருத்துவம்பார்க்கும் மருத்துவரை அவள் காதலிக்கத் தொடங்குகிறாள். ஆனால் அந்த மருத்துவர் ஏற்கனவே வேரொரு பெண்ணைக் காதலித்துவருகிறார். இறுதியில் என்ன ஆனது என்பதே கதை முடிவு.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *வெண்ணிற ஆடை*
# நாடோடி (திரைப்படம்)

| *நாடோடி* |
| --- |
|  |
| இயக்கம் | பி. ஆர். பந்துலு |
| தயாரிப்பு | பி. ஆர். பந்துலு பத்மினி பிக்சர்ஸ் |
| இசை | எம். எஸ். விஸ்வநாதன் |
| நடிப்பு | எம். ஜி. ஆர் சரோஜா தேவி |
| வெளியீடு | ஏப்ரல் 14, 1966 |
| ஓட்டம் | . |
| நீளம் | 4698 மீட்டர் |
| நாடு | இந்தியா |
| மொழி | தமிழ் |

**நாடோடி** 1966 ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி மற்றும் பலரும் நடித்திருந்தனர்.

## வெளியீடு

நாடோடி 14 ஏப்ரல் 1966 அன்று வெளியானது. படம் 70 நாட்கள் திரையரங்கு ஓட்டத்தில், ஒரு சுமாரான வெற்றி பெற்றது.

## உசாத்துணை

* Naadodi (1966)tamil, ராண்டார் கை, தி இந்து, பிப்ரவரி 13, 2016

## வெளி இணைப்புகள்

* நாடோடி
# தாலி பாக்கியம்

| *தாலி பாக்கியம்* |
| --- |
|  |
| இயக்கம் | கே. பி. நாகபூசணம் |
| தயாரிப்பு | கே. பி. நாகபூசணம் வரலக்ஸ்மி பிக்சர்ஸ் |
| இசை | கே. வி. மகாதேவன் |
| நடிப்பு | எம். ஜி. ஆர் சரோஜா தேவி |
| வெளியீடு | ஆகத்து 27, 1966 |
| ஓட்டம் | . |
| நீளம் | 4214 மீட்டர் |
| நாடு | இந்தியா |
| மொழி | தமிழ் |

**தாலி பாக்கியம்** 1966 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் தயாரித்து இயக்கி வெளிவந்த இத்திரைப்படத்தில் எம். ஜி. ஆர், சரோஜா தேவி, எம். என். ராஜம் மற்றும் பலரும் நடித்திருந்தனர்.

## வெளி இணைப்புகள்

* தாலி பாக்கியம்

## மேற்கோள்கள்
# அதே கண்கள்

| *அதே கண்கள்* |
| --- |
|  |
| இயக்கம் | ஏ. சி. திருலோகச்சந்தர் |
| தயாரிப்பு | ஏ. வி. மெய்யப்பன் பாலசுப்பிரமணியம் அண்ட் கம்பனி |
| இசை | வேதா |
| நடிப்பு | ரவிச்சந்திரன் காஞ்சனா |
| வெளியீடு | மே 26, 1967 |
| நீளம் | 4519 மீட்டர் |
| நாடு | இந்தியா |
| மொழி | தமிழ் |

**அதே கண்கள்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் ரவிச்சந்திரன், காஞ்சனா மற்றும் பலரும் நடித்திருந்தனர்.

## உசாத்துணை

* Athey Kangal 1967, ராண்டார் கை, தி இந்து, சூன் 27, 2015

## வெளி இணைப்புகள்

* ஐஎம்டிபி தளத்தில்
# பேசும் தெய்வம்

| *பேசும் தெய்வம்* |
| --- |
|  |
| இயக்கம் | கே. எஸ். கோபாலகிருஷ்ணன் |
| தயாரிப்பு | ஆர். பாலசுப்பிரமணியம் |
| கதை | கே. எஸ். கோபாலகிருஷ்ணன் |
| இசை | கே. வி. மகாதேவன் |
| நடிப்பு | சிவாஜி கணேசன் பத்மினி |
| ஒளிப்பதிவு | ஆர்.சம்பத் |
| படத்தொகுப்பு | ஆர்.தேவராஜன் |
| கலையகம் | இரவி புரொடக்சன்சு |
| விநியோகம் | சாந்தி பிக்சர்ஸ் |
| வெளியீடு | ஏப்ரல் 14, 1967 |
| நீளம் | 4769 மீட்டர் |
| நாடு | இந்தியா |
| மொழி | தமிழ் |

**பேசும் தெய்வம்** 1967 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் சிவாஜி கணேசன் , பத்மினி மற்றும் பலரும் நடித்திருந்தனர்.

## மேற்கோள்கள்